Når borgerne i Aalborg de kommende år skal sætte kryds i valgboksen, så får nogle vælgere betydeligt længere til valgstederne. Kommunen vil nedlægge hele 37 valgsteder for at spare penge.

Til gengæld foreslås det at oprette otte nye, så der i alt er 32 valgsteder tilbage i hele kommunen mod 61 i dag. Det skriver Nordjyske. I budgetaftalen for 2011 blev byrådet enige om at nedlægge valgsteder reduceres fra og med det kommende folketingsvalg, og ifølge et oplæg fra borgmesterens forvaltning, som NORDJYSKE Medier er kommet i besiddelse af, foreslår man at reducere antallet af valgsteder fra 61 til 32. I alt lægges der op til at nedlægge 37 afstemningssteder, mens man vil oprette otte nye valgsteder. Desuden foreslår man i oplægget at flytte afstemningsstederne Sønderbroskolen og smedesalen i Aalborg til Nordkraft, når trafik- og parkeringsforhold er på plads, så der på sigt bliver 31 valgsteder. Byrådet vil spare omkring 400.000 kr. ved manøvren.